Σήψη στην εγκυμοσύνη και τη λοχεία : σύγκριση 4 διεθνών κατευθυντήριων οδηγιών
Creators: name: Μπουρέκα, Ειρήνη Μιχαήλ
Publisher: name: Aristotle University of Thessaloniki
Year: 2022
Subjects: Σήψη στην εγκυμοσύνη
Μητρική σήψη
Διαχείριση μητρικής σήψης
Κατευθυντήριες Οδηγίες
Sepsis in pregnancy
Maternal sepsis
Management of maternal sepsis
Guidelines

description: Θεωρητικό υπόβαθρο: Παρά την ανάπτυξη διαγνωστικών τεχνικών και θεραπευτικών στρατηγικών η σήψη παραμένει σημαντική αιτία μητρικής θνησιμότητας. Το γεγονός αυτό, σε συνδυασμό με την αυξανόμενη αντίσταση των μικροβίων στα αντιβιοτικά, καθιστά την έγκαιρη διάγνωση και διαχείριση της σήψης στην εγκυμοσύνη και τη λοχεία, αναγκαία. Σκοπός εργασίας: Η μελέτη της διαχείρισης της σήψης στην κύηση, μέσω της σύγκρισης διεθνών κατευθυντηρίων οδηγιών που πραγματεύονται το θέμα. Υλικά και μέθοδοι: Επιλέχθηκαν οι κύριες κατευθυντήριες οδηγίες των εταιριών που παρείχαν πληροφορίες για τη διάγνωση, τη θεραπεία και την πρόληψη της σήψης κατά τη διάρκεια της κύησης και της λοχείας. Πιο συγκεκριμένα, πραγματοποιήθηκε ποιοτική σύγκριση των οδηγιών των Royal College of Obstetricians and Gynaecologists (RCOG), Society for Maternal-Fetal Medicine (SMFM), Society of Obstetric Medicine of Australia and New Zealand (SOMANZ) και του World Health Organization (WHO). Αποτελέσματα: Οι οδηγίες από τα RCOG, SMFM και SOMANZ παρέχουν πληροφορίες για τη διάγνωση και αντιμετώπιση της σήψης, ενώ ο WHO προτείνει πρακτικές πρόληψής της. Πιο συγκεκριμένα, όσον αφορά τη διάγνωση τα RCOG, SMFM και SOMANZ προτείνουν ομόφωνα τη λήψη καλλιεργειών, τη μέτρηση γαλακτικού οξέος ορού και τον απεικονιστικό έλεγχο, όπου απαιτείται. Στη θεραπευτική αντιμετώπιση παρατηρείται ομοφωνία ως προς την αναγκαιότητα της άμεσης έναρξης αντιβιοτικής αγωγής κατά την 1η ώρα, με τα προτεινόμενα αντιβιοτικά να τροποποιούνται ανάλογα με το είδος της λοίμωξης. Επίσης, όσον αφορά τον τοκετό και οι τρεις εταιρίες (RCOG,SMFM,SOMANZ) καταλήγουν στο ότι η περάτωση θα πρέπει να πραγματοποιείται σύμφωνα με τις γνωστές μαιευτικές ενδείξεις. Τέλος, ο WHO προτείνει την προφυλακτική χορήγηση αντιβιοτικών σε συγκεκριμένες περιπτώσεις, όπως σε πρώιμη πρόωρη ρήξη εμβρυικών υμένων. Συμπεράσματα: Παρά τις διαφορές που προέκυψαν από τη σύγκριση των κατευθυντηρίων οδηγιών, οι επιστημονικές εταιρίες συγκλίνουν στη σημασία της πρώιμης διάγνωσης και σωστής θεραπευτικής αντιμετώπισης για τη διαχείριση της σήψης στην κύηση και τη λοχεία. Παράλληλα, η εφαρμογή προληπτικών μέτρων μπορεί να μειώσει την αυξανόμενη θνητότητα από τη νόσο.
description: Background: Despite the new diagnostic techniques and therapeutical strategies, sepsis remains a main cause of maternal mortality, which combined with antibiotic resistance makes early diagnosis and management of sepsis even more urgent. Scope: To review the optimal management of sepsis in pregnancy and the puerperium with the comparison of international guidelines. Material and Methods: Four international guidelines on the diagnosis, management and prevention of sepsis in pregnancy and the puerperium were chosen. Specifically, a descriptive review of the guidelines of Royal College of Obstetricians and Gynaecologists (RCOG), Society for Maternal-Fetal Medicine (SMFM), Society of Obstetric Medicine of Australia and New Zealand (SOMANZ) and World Health Organization (WHO) was conducted. Results: The guidelines from RCOG, SMFM and SOMANZ provide information on the diagnosis and management of sepsis, whereas WHO suggests preventive methods. More specifically regarding diagnosis, RCOG, SMFM and SOMANZ strongly suggest culture obtainment, measurement of serum lactate and imaging, when required. Concerning the management, necessity of primary antibiotic administration, during the first hour, is underlined, with differentiation on the antibiotics, depending on the site on infection. In addition, delivery of the fetus should be attempted for obstetric indications only. Finally, WHO suggests preventive antibiotic administration on certain cases, such as preterm premature rupture of membranes. Conclusion: Despite the differences from the guideline comparison, all four agree on the necessity of early diagnosis and proper therapeutic management on controlling sepsis in pregnancy and the puerperium. Meanwhile, preventive strategies aim on reducing the increasing mortality of the disease.